**Rámcová dohoda č. .............**

**pre časť 2 na Zabezpečenie stravovacích služieb formou elektronických stravovacích kariet**

uzatvorená v zmysle ustanovení § 409 a nasl. Obchodného zákonníka a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „rámcová dohoda“)

medzi

**Článok I**

**Zmluvné strany**

**1.1. Objednávateľ**

Názov: Slovenska republika v zastúpení Ministerstva vnútra Slovenskej republiky

 Pribinova 2

 812 72 Bratislava – Staré Mesto

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

BIC/SWIFT kód:    SPSRSKBA

Splnomocnený k podpisu:

(ďalej len „objednávateľ“)

**1.2. Poskytovateľ (doplní uchádzač)**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN

Tel:

Fax:

e-mail:

(ďalej len „poskytovateľ“)

(ďalej spolu ako „zmluvné strany“)

**Článok II.**

**Úvodné ustanovenia**

2.1 Táto rámcová dohoda sa uzatvára ako výsledok centrálneho verejného obstarávania realizovaného centrálnou obstarávacou organizáciou v zmysle § 15 zákona o verejnom obstarávaní Ministerstvom vnútra Slovenskej republiky - verejnej súťaže na realizáciu zákazky s názvom „Zabezpečenie stravovacích služieb formou stravných lístkov a elektronických stravovacích kariet“ pre časť 2 Zabezpečenie stravovania formou Elektronických stravovacích kariet“, vyhlásenej v Úradnom vestníku EÚ pod označením ......... zo dňa .......

2.2 Prostredníctvom centrálnej obstarávacej organizácie, ktorou je objednávateľ budú Ministerstvu vnútra SR a nasledovným prijímateľským inštitúciám, poskytované služby od poskytovateľa v súlade s touto rámcovou dohodou:

 IVeS, **organizácia pre informatiku verejnej správy**  Košice, Československej armády 20, 041 18 Košice,

 Kúpeľno-liečebný ústav MV SR ARCO, Ulica 17. novembra č. 6, 914 51  Trenčianske Teplice,

 Kúpeľno-rehabilitačný ústav MV SR BYSTRÁ, Jánska dolina 2127, 032 03 Liptovský Ján,

 Kúpeľno-liečebný ústav MV SR Družba Bardejovské Kúpele, 086 31 Bardejovské kúpele

 Centrum polygrafických služieb , Sklabinská 1, 830 05 Bratislava,

 Akadémia Policajného zboru v Bratislave, Sklabinská 1, 835 17 Bratislava,

 Horská záchranná služba, Horný Smokovec č. 52, 062 01 Vysoké Tatry,

 Športové centrum polície, Romanova 37, 851 02 Bratislava,

 Univerzitná nemocnica - Nemocnica Sv. Michala, a.s., Satinského 1, 811 08 Bratislava,

 Automobilové opravovne Ministerstva vnútra SR, a.s., Sklabinská 20, 831 06 Bratislava.

 Prijímateľskými inštitúciami môžu byť aj prípadné novovzniknuté organizácie MV SR.

2.3Na základe vyhodnotenia ponúk bola ponuka poskytovateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky poskytovateľa sa zmluvné strany v slobodnej vôli a v súlade s všeobecne záväznými právnymi predpismi platnými na území SR rozhodli uzatvoriť túto rámcovú dohodu.

**Článok III.**

**Predmet rámcovej dohody**

* 1. Predmetom tejto rámcovej dohody je záväzok poskytovateľa zabezpečovať služby hromadného stravovania, v súlade s všeobecne záväznými právnymi predpismi platnými na území Slovenskej republiky pre Objednávateľa ako centrálnu obstarávaciu jednotku a prijímateľské inštitúcie uvedené v Článku II bodu 2.2 tejto rámcovej dohody prostredníctvom elektronických stravovacích kariet (ESK) v zmysle Prílohy č. 1 Opis predmetu zákazky tejto rámcovej dohody u zmluvných partnerov poskytovateľa, ktorí sú oprávnení poskytovať stravovacie služby a poskytovateľ má s nimi uzatvorený zmluvný vzťah.
	2. Objednávateľ sa zaväzuje zaplatiť poskytovateľovi za poskytnutý predmet rámcovej dohody cenu v súlade s Článkom IV tejto rámcovej dohody .
	3. Pod pojmom „zabezpečenie služby hromadného stravovania“ sa rozumie umožnenie platby za podanie teplého hlavného jedla vrátane polievky a vhodného nealkoholického nápoja alebo potravín v zmluvných stravovacích zariadeniach akceptujúcich elektronické stravovacie karty.
	4. Zákazkou na účely tejto rámcovej dohody je elektronická objednávka objednávateľa na dodávku elektronických stravovacích poukážok, ktoré sú asociované v elektronickej stravovacej karte. Objednávateľ bude zadávať objednávky prostredníctvom objednávkového systému poskytovateľa.
	5. ESK sa pre účely tejto rámcovej dohody rozumie elektronická karta určená na elektronické platby, s osobitnými ochrannými prvkami, ktorá plnohodnotne nahrádza stravné lístky, prostredníctvom ktorej je zabezpečené stravovanie zamestnancov objednávateľa.
	6. Objednávkovým systémom sa pre účely tejto rámcovej dohody rozumie informačný systém prevádzkovaný poskytovateľom, obsahujúci online prístupné užívateľské rozhranie v ktorom kontaktné osoby objednávateľa môžu zadávať, upravovať a meniť objednávky. Objednávkový systém poskytovateľa musí byť v prípade potreby na náklady poskytovateľa upravený tak, aby objednávateľovi bol umožnený pravidelný hromadný import dát do objednávkového systému poskytovateľa v štruktúre a formáte, ktorý poskytuje systém evidencie stravovania objednávateľa. Prístup do informačného systému musí byť po celú dobu trvania rámcovej dohody pre objednávateľa bezplatný a online prístupný.

**Článok IV.**

**Cena a platobné podmienky**

* 1. Cena za predmet rámcovej dohody je stanovená dohodou zmluvných strán podľa § 3 zákona
	Národnej rady Slovenskej republiky č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
	2. Celková cena 1 ks elektronickej stravovacej poukážky asociovanej v ESK vrátane provízie pri nominálnej hodnote 4,00 EUR je uvedená v prílohe č. 2 tejto rámcovej dohody.
	3. Provízia (odmena) je poplatok za všetky služby súvisiace so zabezpečením predmetu rámcovej dohody vyjadrený % z nominálnej hodnoty predmetu rámcovej dohody a to najmä: (poplatok za vystavenie ESK, doprava, poistenie, balné, distribúcia, aktivácia, personalizácia, blokácia), ako aj prevádzkovanie objednávkového systému a s tým súvisiace náklady (napr. komunikáciu s objednávateľom a jeho zamestnancami – SMS, emaily) prípadne akékoľvek ďalšie náklady spojené s plnením rámcovej dohody.
	4. Výšku nominálnej hodnoty elektronických stravovacích poukážok si počas platnosti rámcovej dohody stanoví objednávateľ v elektronických objednávkach podľa všeobecne záväzných právnych predpisov platných na území SR, ako aj v súlade so svojimi rozpočtovými a finančnými možnosťami. Objednávateľ o zmene nominálnej hodnoty elektronických stravovacích poukážok upovedomí poskytovateľa najneskôr 10 kalendárnych dní pred prvou dodávkou elektronických stravovacích poukážok so zmenenou nominálnou hodnotou.
	5. V prípade akejkoľvek zmeny nominálnej hodnoty elektronickej stravovacej poukážky zostane percentuálna výška provízie (odmeny) uvedená v prílohe č. 2 tejto rámcovej dohody počas celej doby platnosti rámcovej dohody nezmenená.
	6. Do fakturovanej celkovej ceny za predmet rámcovej dohody na základe objednávky musia byť započítané všetky vynaložené náklady poskytovateľa.
	7. Ak je objednávateľ platiteľom dane z pridanej hodnoty (ďalej len „DPH“) k cene a celkovej cene za predmet rámcovej dohody si pripočíta DPH, ktorá sa vzťahuje iba k percentuálnej hodnote provízie (odmeny). Nominálna hodnota elektronickej stravovacej poukážky podľa opatrenia Ministerstva financií Slovenskej republiky, ktoré bolo zverejneného vo Finančnom spravodajcovi č. 12/1996 - Metodické usmernenie č. 86 k uplatňovaniu DPH pri poskytovaní služieb stravovania, nepodlieha DPH.
	8. Úhradu za predmet rámcovej dohody bude objednávateľ realizovať formou bezhotovostného platobného styku na základe faktúry vystavenej poskytovateľom a to vždy po uplynutí príslušného kalendárneho mesiaca, zaslanej objednávateľovi spolu s potvrdeným rozpisom od poskytovateľa o dodaných elektronických stravovacích poukážkach za každé odberné miesto podľa objednávky.
	9. Úhrada faktúry za dodaný predmet rámcovej dohody bude vykonaná v lehote splatnosti do 30 kalendárnych dní odo dňa doručenia faktúry objednávateľovi na účet poskytovateľa uvedený v čl. I bod 1.2 tejto rámcovej dohody. Preddavky ani zálohové platby nebude objednávateľ poskytovať. Faktúra sa bude považovať za uhradenú dňom odpísania finančných prostriedkov z účtu objednávateľa.
	10. Faktúra bude vystavená v zmysle § 71 a nasl. zákona č. 222/2004 Z. z. o dani z pridanej hodnoty v znení neskorších predpisov a musí obsahovať údaje uvedené v § 74 ods. 1. tohto zákona. Pokiaľ faktúra nebude obsahovať všetky náležitosti podľa tohto zákona, alebo nebude úplná, objednávateľ si vyhradzuje právo takúto faktúru vrátiť poskytovateľovi na prepracovanie. Splatnosť faktúry začína plynúť odo dňa doručenia opravenej faktúry objednávateľovi.
	11. V prípade, ak cena za dodanie predmetu rámcovej dohody bude nižšia ako jeho nominálna hodnota, poskytovateľ vystaví raz za štvrťrok dobropis vo výške sumy rozdielu nominálnej hodnoty a fakturovanej hodnoty v prospech objednávateľa. Tento dobropis sa započíta s najbližšou faktúrou vystavenou objednávateľovi.
	12. Objednávateľ a poskytovateľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktorý oznámi Ministerstvo financií vo svojom publikačnom orgáne.

**Článok V.**

**Miesto a termín plnenia**

* 1. Miesta plnenia ESK sú uvedené v prílohe č. 3 tejto rámcovej dohody.
	2. Počas platnosti a účinnosti rámcovej dohody v závislosti na organizačných a prevádzkových zmenách u objednávateľa bude možné vykonať zmeny, doplnenie ďalších miest plnenia predmetu rámcovej dohody jednostranným písomným oznámením objednávateľa.
	3. Lehota dodania ESK je maximálne 7 pracovných dní od doručenia elektronickej objednávky formou objednávkového systému v požadovanej hodnote, množstve a na miesto plnenia. Jeden pracovný deň sa rozumie pracovný čas od 7:00 do 15:00 hod. Uvedené neplatí, ak sa poskytovateľ vo svojej ponuke zaviazal ku kratšej lehote uvedenej v prílohe č. 2 tejto rámcovej dohody vzhľadom na uplatnenie rozhodujúceho kritéria pri rovnosti cien
	4. Dobitie kreditu na jednotlivé ESK v zmysle objednávky je do 24 hodín od uplatnenia objednávky prostredníctvom objednávkového systému poskytovateľa.
	5. Platnosť elektronických stravovacích poukážok asociovaných k ESK musí byť 12 kalendárnych mesiacov a platnosť ESK musí byť minimálne 12  mesiacov odo dňa ukončenia rámcovej dohody. V prípade ESK vydanej na  kratšie obdobie , verejný obstarávateľ požaduje, aby bola zabezpečená platnosť ESK minimálne 12 mesiacov po ukončení rámcovej dohody, t. z. poskytovateľ pred ukončením platnosti rámcovej dohody zabezpečí  u všetkých  doposiaľ vydaných kariet pre zamestnancov verejného obstarávateľa bezplatnú výmenu a doručenie  obnovenej ESK, tak aby každá karta platila minimálne ešte 12 mesiacov po ukončení rámcovej dohody alebo zabezpečí predĺženie platnosti už vydanej ESK.

**Článok VI.**

**Záruka najnižšej ceny**

* 1. Poskytovateľ prehlasuje, že služby poskytuje objednávateľovi za najlepších/najvýhodnejších podmienok, aké sa poskytujú na relevantnom trhu.

**Článok VII.**

**Subdodávatelia**

7.1 Ak poskytovateľ realizuje plnenie v spolupráci so subdodávateľmi, v prílohe č. 4 tejto zmluvy sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

7.2 Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 4 a to bezodkladne po tom, ako sa o tejto skutočnosti dozvie.

7.3 V prípade zmeny subdodávateľa je poskytovateľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa bodu 7.1 tohto článku a predmety subdodávok pričom pri výbere subdodávateľa musí poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

7.4 Poskytovateľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane poskytovateľa ako zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

7.5 Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní . má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.

7.6. Povinnosti poskytovateľa vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto zmluvy.

7.7. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

**Článok VIII**

**Práva a povinnosti zmluvných strán**

* 1. Poskytovateľ je povinný dodať ESK v personalizovanej forme na meno a priezvisko zamestnanca alebo podľa požiadavky objednávateľa uvedenej v objednávke, ktorú objednávateľ vykoná elektronicky alebo prostredníctvom objednávkového systému poskytovateľa v lehote uvedenej v Článku V bod 5.3 tejto rámcovej dohody do miesta plnenia v súlade s elektronickou objednávkou. Plnenie na základe objednávky sa považuje za poskytnuté momentom podpísania preberacieho protokolu podpísaného oprávnenými zástupcami oboch zmluvných strán.
	2. Poskytovateľ je povinný pre účely objednávania ESK pred popisom tejto rámcovej dohody poskytnúť údaje pre uplatňovanie objednávok podľa bodu 8.1 tohto článku rámcovej dohody.
	3. Na účely objednávok je poskytovateľ povinný najneskôr ku dňu účinnosti tejto rámcovej dohody zriadiť objednávateľovi prístupný informačný systém – objednávkový systém s automatickým bezodkladným potvrdením prijatia objednávky vo forme potvrdzujúcej elektronickej správy v ktorej budú uvedené všetky relevantné informácie o objednávke.
	4. V prípade výpadku objednávkového systému možno predmet plnenia rámcovej dohody objednať aj objednávkou vyhotovenou v listinnej podobe doručenou poskytovateľovi e-mailom v skenovanej podobe na adresu: alebo poštou na adresu:......................., v tomto prípade poskytovateľ bez vyzvania zabezpečí doplnenie takejto objednávky do štatistických údajov. Poskytovateľ doručenú objednávku v listinnej podobe potvrdí podpisom vrátane dátumu jej podpisu a odošle do 2 pracovných dní objednávateľovi e-mailom (v skenovanej podobe) na adresu, z ktorej ju prijal alebo poštou na adresu podľa prílohy č. 3 tejto rámcovej dohody.
	5. Poskytovateľ je povinný dodať elektronické stravovacie poukážky v požadovanej nominálnej hodnote, množstve v súlade s elektronickou objednávkou, v lehote podľa Článku V bod 5.4 tejto rámcovej dohody. Dodanie elektronických stravovacích poukážok znamená dobitie kreditu na jednotlivé ESK.
	6. Poskytovateľ sa zaväzuje v prípade vadných ESK prijať od objednávateľa ESK a vrátiť mu peňažnú sumu za vadné plnenie bez účtovania storno či iných podobných poplatkov. Za vrátené EKS poskytovateľ uhradí objednávateľovi peňažnú sumu podľa prvej vety do 15 kalendárnych dní od ich vrátenia.
	7. Poskytovateľ je povinný aktualizovať zoznam, uzavretých zmlúv s minimálne 2 000 prevádzkami stravovacích zariadení, zariadení rýchleho občerstvenia, obchodov s potravinami, reštaurácií a pod. na celom území Slovenskej republiky (ďalej len „akceptačné miesta“), v ktorých je možné použiť na úhradu ESK v súlade s ustanovením § 152 Zákona č. 311/2001 Z. z. Zákonník práce v platnom znení (ďalej ako „akceptačné miesta“) pričom
		1. aspoň jedno akceptačné miesto sa musí nachádzať vo vzdialenosti max. 1 km chôdzou od každého miesta plnenia uvedeného v prílohe č. 3 tejto Rámcovej dohody (Objednávateľ bude vzdialenosť od každého miesta plnenia overovať prostredníctvom systému „Google mapy“ a v ňom zvolenou funkciou „trasa“, v ktorej bude zvolená možnosť „pešo“, a to zadaním adresy miesta plnenia ako „začiatok cesty“ a zadaním adresy prevádzky zazmluvneného stravovacieho zariadenia uvedeného v zozname akceptačných miest ako „cieľ cesty“. V prípade, ak poskytovateľ v zozname akceptačných miest uvedie vzdialenosť, ktorá spĺňa požiadavky objednávateľa, avšak systém „Google mapy“ použitím vyššie uvedenej funkcie uvedie vzdialenosť, ktorá je väčšia ako vzdialenosť požadovaná objednávateľom, objednávateľ vykoná overenie vzdialenosti priamo v mieste plnenia. Pri overovaní vzdialenosti zazmluvneného stravovacieho zariadenia od daného miesta plnenia bude objednávateľ akceptovať odchýlku max. + 10% od určenej vzdialenosti 1 km).

a doručiť tento zoznam objednávateľovi na prenosnom pamäťovom médiu, vždy k poslednému dňu príslušného kalendárneho polroka, alebo na vyžiadanie objednávateľa kontaktnej osobe .........................

 Táto zmluvná povinnosť sa netýka nasledujúcich miest plnenia:

|  |  |  |
| --- | --- | --- |
| **94** | Jednotka podpory Vranov nad Topľou | Ul. Nemocničná 578/4, 093 02 Vranov nad Topľou |
| **113**  | IVES Košice  | Československej armády 20, 041 18 Košice  |
| **114** | Športové centrum polície  | Romanova 37 850 02 Bratislava  |
| **115**  | Kúpeľno –liečebný ústav MV SR ARCO  | 17. novembra č. 6 914 51 Trenčianske Teplice  |
| **116**  | Kúpeľno-rehabilitačný ústav MV SR BYSTRÁ  | Jánska dolina 2127 032 03 Liptovský Ján  |
| **117**  | Kúpeľno-liečebný ústav Družba  | 086 31 Bardejovské Kúpele  |
| **118**  | Akadémia PZ v Bratislave  | Sklabinská 1 835 17 Bratislava  |
| **119**  | Centrum polygrafických služieb MV SR  | Sklabinská 1 835 17 Bratislava  |
| **120**  | Horská záchranná služba  | Horný Smokovec 52 06201 Vysoké Tatry  |
| **121**  | Nemocnica Sv. Michala, a.s.  | Satinského 1, 811 08 Bratislava  |
| **122**  | Automobilové opravovne, a.s.  | Sklabinská 20, 831 06 Bratislava  |

* 1. Poskytovateľ je povinný zabezpečiť viditeľné označenie zmluvných stravovacích zariadení poskytujúcich stravovacie služby za prostredníctvom ESK poskytovateľa pri vstupe do týchto zariadení.
	2. Poskytovateľ je povinný bez zbytočného odkladu písomne oznámiť objednávateľovi všetky zmeny údajov, ktoré poskytol objednávateľovi pre účely tejto rámcovej dohody.
	3. Poskytovateľ sa zaväzuje doručiť objednávateľovi informáciu o finančnom objeme objednávok za obdobie každého kalendárneho štvrťroka do 10.pracovných dní po jeho skončení na adresu: Ministerstvo vnútra Slovenskej republiky, sekcia ekonomiky, organizačné oddelenie, Pribinova č. 2, 812 72 Bratislava, a to s uvedením nominálnej hodnoty a množstva objednaných elektronických stravovacích poukážok, výšky provízie bez DPH a s DPH, celkovú sumu za objednané elektronické stravovacie poukážky bez DPH a s DPH. Kontaktnou osobou objednávateľa na tieto účely je: ............., email: .........................................
	4. V prípade potreby objednávateľa zabezpečiť poskytovanie stravovacích služieb aj v iných (nových) pracoviskách objednávateľa, je poskytovateľ povinný bezodkladne zabezpečiť poskytovanie týchto služieb stravovacími zariadeniami nachádzajúcimi sa v bezprostrednej blízkosti nových pracovísk objednávateľa, najneskôr však v lehote do 3 mesiacov odo dňa doručenia písomnej požiadavky objednávateľa.
	5. Objednávateľ je povinný poskytnúť všetky potrebné údaje poskytovateľovi, ktoré sú nevyhnutné pre riadne plnenie jeho povinností.
	6. Objednávateľ je povinný bez zbytočného odkladu písomne oznámiť poskytovateľovi všetky zmeny údajov, ktoré poskytol poskytovateľovi pre účely tejto rámcovej dohody.
	7. Ak zmluvná strana spôsobí porušením svojich povinností a/alebo záväzkov vyplývajúcich jej z rámcovej dohody a/alebo nedodržaním/porušením vyhlásení a/alebo záruk urobených v rámcovej dohode akúkoľvek škodu druhej zmluvnej strane, jej zodpovednosť za škodu a povinnosť na náhradu škody takto spôsobenú druhej zmluvnej strane sa bude riadiť a spravovať ustanoveniami § 373 a nasl. Obchodného zákonníka.
	8. Zmluvné strany sa dohodli, že konkrétne miesta plnenia budú uvedené v objednávke, pričom prípadné zmeny v Zozname plnenia predmetu rámcovej dohody uvedené v Prílohe č. 3 tejto rámcovej dohody, oznámi objednávateľ poskytovateľovi písomnou formou.
	9. Plnenie na základe objednávky sa považuje za poskytnuté momentom pripísania kreditu v EUR vo výške uvedenej v objednávke na jednotlivé ESK.
	10. Pohľadávky poskytovateľa voči objednávateľovi vzniknuté na základe ustanovení rámcovej dohody nie je možné postúpiť tretej osobe bez písomného súhlasu objednávateľa. V prípade, že poskytovateľ bez predchádzajúceho písomného súhlasu objednávateľa postúpi pohľadávku, ktorú má voči objednávateľovi, tretej osobe, je poskytovateľ povinný zaplatiť objednávateľovi zmluvnú pokutu vo výške nominálnej hodnoty postúpenej pohľadávky.
	11. Poskytovateľ zodpovedá za to, že ESK majú v čase ich prevzatia objednávateľom zmluvne dohodnuté vlastnosti, že zodpovedajú technickým normám platným na území SR a všeobecne záväzným právnym predpisom platným na území Slovenskej republiky, nemajú vady, ktoré by rušili alebo znižovali hodnotu alebo možnosť ich užívania objednávateľom resp. jeho zamestnancami na určený účel. Poskytovateľ zodpovedá aj za vadné plnenie pri dodaní množstva elektronických stravovacích poukážok v rozpore s objednávkou a za nesprostredkovanie stravovania vo vybraných stravovacích zariadeniach v súlade s podmienkami tejto rámcovej dohody (ďalej len „ostatné vady“).
	12. Objednávateľ je povinný písomne oznámiť prípadné vady elektronických stravovacích kariet a ostatné vady poskytovateľovi bez zbytočného odkladu po ich zistení. Pre účely tejto rámcovej dohody sa pod lehotou bez zbytočného odkladu rozumie 30 dní.
	13. Oznámenie o vadách musí obsahovať najmä:
		1. označenie veci: „reklamácia" a predmet reklamácie,
		2. názov a sídlo objednávateľa a poskytovateľa, IČO poskytovateľa
		3. kontaktnú osobu objednávateľa s kontaktnými údajmi (telefónne číslo, fax, e-mailová adresa a poštová adresa pre doručovanie písomností),
		4. číslo elektronickej stravovacej karty (v prípade reklamácie elektronickej karty) a číslo faktúry, ku ktorej sa reklamácia vzťahuje,
		5. popis vady, rozporu alebo nedostatku (tzn. všetky podrobností potrebné pre relevantné posúdenie oprávnenosti reklamácie)
		6. dátum reklamácie a podpis osoby oprávnenej konať za objednávateľa.
	14. Poskytovateľ sa zaväzuje preskúmať a vybaviť reklamáciu na vlastné náklady bez zbytočného odkladu po jej prijatí, najneskôr však do 7 kalendárnych dní odo dňa prijatia písomnej reklamácie.
	15. Poskytovateľ nezodpovedá za vady, rozpory alebo nedostatky, ak boli spôsobené nedodržaním zmluvných povinností objednávateľa a/alebo jeho zamestnancom alebo ak reklamácia odporuje povahe služby.
	16. Objednávateľ si vyhradzuje právo odmietnuť prevzatie ESK, ktoré počtom alebo vyhotovením nezodpovedajú podmienkam dohodnutým v tejto rámcovej dohode.
	17. Neakceptovanie zmeny nominálnej hodnoty elektronickej stravovacej poukážky uchádzačom je dôvod na odstúpenie objednávateľa od rámcovej dohody.
	18. Poskytovateľ sa zaväzuje vystaviť a dodať ESK maximálne do 7 pracovných dní od doručenia elektronickej objednávky v požadovanej hodnote a množstve požadovanom objednávateľom v objednávke, na miesto určenia. Jeden pracovný deň sa rozumie pracovný čas od 7:00 do 15:00 hod. Uvedené neplatí, ak sa predávajúci vo svojej ponuke zaviazal ku kratšej lehote uvedenej v prílohe č. 2 rámcovej dohody v štruktúrovanom rozpočte ceny.
	19. Poskytovateľ sa zaväzuje dobiť kredit na jednotlivé ESK v zmysle elektronickej objednávky do 24 hodín od uplatnenia objednávky prostredníctvom objednávkového systému poskytovateľa a vystaviť faktúru v súlade s rámcovou dohodou a všeobecne záväznými právnymi predpismi. Po doručení objednávky prostredníctvom objednávkového systému bude objednávateľovi bezodkladne doručená potvrdzujúca elektronická správa. Bezodkladné doručenie potvrdzujúcej elektronickej správy podľa predošlej vety sa považuje za akceptovanie objednávky poskytovateľom.
	20. Ochrana osobných údajov
		1. Poskytovateľ a objednávateľ sú povinní poučiť všetky fyzické a právnické osoby, ktoré majú alebo môžu mať prístup k informačnému systému, v ktorom sú spracúvané poskytované a poskytnuté osobné údaje v súlade s bodom č. 8.1. tejto rámcovej dohody o právach a povinnostiach ustanovených zákonom č. 18/2018 Z. z. o ochrane osobných údajov a o zmene a doplnení niektorých zákonov.
		2. Poskytovateľ je povinný zabezpečiť osobné údaje pred odcudzením, stratou, poškodením, neoprávneným prístupom tretích osôb, zmenou a rozširovaním. Na tento účel prijme primerané technické, organizačné a personálne opatrenia zodpovedajúce spôsobu spracúvania.
		3. Objednávateľ je oprávnený požadovať od poskytovateľa preukázanie vykonania všetkých predpísaných bezpečnostných opatrení na ochranu osobných údajov podľa ustanovení tohto článku rámcovej dohody.
		4. Poskytovateľ je oprávnený využiť osobné údaje odovzdané mu objednávateľom len na účely tejto rámcovej dohody.
		5. Osobné údaje eviduje poskytovateľ vo fyzickej (písomnej) podobe a/alebo v elektronickej podobe počas plnenia tejto rámcovej dohody. Po uplynutí platnosti a účinnosti tejto rámcovej dohody je poskytovateľ povinný túto evidenciu vrátiť objednávateľovi v termíne do 30 dní a zlikvidovať poskytnuté osobné údaje vo všetkých svojich informačných systémoch.
		6. Poskytovateľ je povinný zachovávať mlčanlivosť o všetkých poskytnutých osobný údajoch, ktoré bude spracúvať vo svojom informačnom systéme. Povinnosť mlčanlivosti trvá aj po skončení spracúvania. O tejto povinnosti je poskytovateľ povinný poučiť aj svojich zamestnancov, ostatné ním poverené osoby, ako aj všetky osoby, ktoré prídu do styku s poskytnutými údajmi

**Článok IX**

**Sankcie**

* 1. V prípade, že sa poskytovateľ dostane do omeškania s plnením predmetu rámcovej dohody je objednávateľ oprávnený uplatniť si voči nemu zmluvnú pokutu vo výške 0,05 % z ceny uvedenej na objednávke, na základe ktorej poskytovateľ poskytol omeškané plnenie, za každý a to aj začatý deň omeškania, pričom mu vzniká právo odstúpiť od rámcovej dohody.
	2. V prípade že sa poskytovateľ dostane do omeškania s odstránením vadného plnenia v lehote stanovenej objednávateľom je objednávateľ oprávnený uplatniť si voči poskytovateľovi zmluvnú pokutu vo výške 0,05% z ceny uvedenej na objednávke, na základe ktorej poskytovateľ poskytol vadné plnenie, za každý a to aj začatý deň omeškania.
	3. V prípade, že sa dostane objednávateľ do omeškania s úhradou splatnej faktúry a túto faktúru neuhradí ani do 10 dní po tom, čo mu bola doručená písomná výzva na jej zaplatenie, je poskytovateľ oprávnený uplatňovať si voči objednávateľov zákonný úrok z omeškania z dlžnej čiastky a to za každý aj začatý deň omeškania v súlade s § 369 Obchodného zákonníka.
	4. Ak poskytovateľ neakceptuje doručenú objednávku v listinnej podobe (emailom, v skenovanej podobe) v lehote stanovenej v bode 8.4 tejto rámcovej dohody zaplatí zmluvnú pokutu vo výške 50,00 EUR za každý deň omeškania.
	5. Uplatnené sankcie je povinný účastník tejto rámcovej dohody, ktorý porušil uvedené zmluvné povinnosti zaplatiť do 30 dní od doručenia sankčnej faktúry.
	6. Uplatnenie sankcie ktoroukoľvek zo zmluvných strán nemá vplyv na výšku náhrady škody vzniknutej nesplnením zmluvných povinností.

**Článok X**

**Trvanie rámcovej dohody a zánik**

* 1. Táto rámcová dohoda sa uzatvára na dobu určitú v trvaní 36 mesiacov odo dňa nadobudnutia jej účinnosti, respektíve do vyčerpania finančného limitu 35 100 000,- EUR bez DPH (tridsaťpäťmiliónov stotisíc EUR), podľa toho, ktorá skutočnosť nastane skôr.
	2. Túto rámcovú dohodu je možné ukončiť:
		1. písomnou dohodou zmluvných strán, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto rámcovou dohodou,
		2. písomným odstúpením od tejto rámcovej dohody,

10.2.3. písomnou výpoveďou tejto rámcovej dohody podľa bodu 10.7 tohto článku tejto rámcovej dohody.

* 1. Objednávateľ je oprávnený odstúpiť od tejto rámcovej dohody (ďalej len „odstúpenie objednávateľa“) v prípade, ak:
		1. proti poskytovateľovi začalo konkurzné konanie alebo reštrukturalizácia,
		2. poskytovateľ vstúpil do likvidácie,
		3. poskytovateľ poruší ustanovenia čl. VIII. bodov 8.1, 8.5 a 8.24 tejto rámcovej dohody
		4. poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni

10.3.5. v čase uzavretia tejto rámcovej dohody existovali dôvod na vylúčenie poskytovateľa pre nesplnenie podmienky účasti podľa § 32 ods.1 písm. a) zákona o verejnom obstarávaní.,

 10.3.6. rámcová dohoda nemala byť uzavretá s poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

10.3.7. v prípade vymazania poskytovateľa z Registra partnerov verejného sektora.

* 1. Odstúpiť od tejto rámcovej dohody môže ktorákoľvek zmluvná strana aj z dôvodu jej podstatného porušenia alebo z dôvodu nemožnosti plnenia tejto rámcovej dohody. Za podstatné porušenie tejto rámcovej dohody na strane poskytovateľa sa považuje omeškanie poskytovateľa s dodaním predmetu rámcovej dohody a porušenie povinností poskytovateľa podľa bodov 7.1 až 7.3 článku VII. tejto rámcovej dohody. Za podstatné porušenie tejto rámcovej dohody na strane objednávateľa sa považuje omeškanie objednávateľa s úhradou faktúry/faktúr o viac ako šesťdesiat (60) dní od ich splatnosti.
	2. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od rámcovej dohody je účinné dňom doručenia oznámenia o odstúpení od rámcovej dohody druhej zmluvnej strane.
	3. Zmluvná strana, ktorá odstúpi od tejto rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Za okolnosti vyššej moci sa považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom zmluvy, štrajky a pod.
	4. Túto rámcovú dohodu môže objednávateľ písomne vypovedať bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane

 **Článok XI**

**Vlastnícke právo**

* 1. Vlastnícke právo a nebezpečenstvo škody k elektronickej stravovacej karte dodanej objednávateľovi v súlade s touto rámcovou dohodou prechádza z poskytovateľa na objednávateľa okamihom podpisu preberacieho protokolu oprávnenými zástupcami oboch zmluvných strán v súlade s čl. VIII bod 8.1. tejto rámcovej dohody.

**Článok XII**

**Záverečné ustanovenia**

* 1. Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
	2. Rámcová dohoda sa vyhotovuje v piatich (5 )rovnopisoch s platnosťou originálu, pričom poskytovateľ obdrží po dva (2) rovnopisy a objednávateľ po tri (3) rovnopisy. Rámcová dohoda bude vyhotovená len v slovenskom jazyku.

* 1. Rámcová dohoda má nasledujúce prílohy, ktoré tvoria jej neoddeliteľnú súčasť.

Príloha č. 1: Opis predmetu zákazky

Príloha č. 2: Štruktúrovaný rozpočet ceny elektronickej stravovacej poukážky

Príloha č. 3: Miesta plnenia predmetu rámcovej dohody

Príloha č. 4 Zoznam subdodávateľov

* 1. Zmenu/zmeny tejto rámcovej dohody je možné vykonať len na základe súhlasu obidvoch zmluvných strán formou písomného dodatku/dodatkov k tejto rámcovej dohode., ak v nej nie je uvedené inak.
	2. Zmluvné strany vyhlasujú, že si túto rámcovú dohodu prečítali, oboznámili sa s jej obsahom, na znak čoho ju podpisujú.

V Bratislave dňa .......................................... V xxxxxxxxxxxx . dňa: ..........................................

za objednávateľa: za poskytovateľa:

....................................................... .......................................................